KWA SARILI.

Imantyi entsha yakwa Sarili iye kufika kona ekupe- leni kuka November kwaza kwamiselwa ukuba yam- kelwe ngolwe Sibini evekini ngo 28 enyangeni. Umbaleli wepepa lase Qonce uti ngolosuku lwe Sibini indlela Zazala ngabantu abaxobileyo—abakulu nabancinane—bonke besiya apo ikona intlanganisoUquba ati: Sati sokufika kufupi nakwa Mantyi safika induli zinyakazela ngabantu. Inxenye yayinxibe ingubo zabamhlope, inkoliso yambete imibalo, ndabona omnye enekaka. Inkoliso yabo yayipete imipu, bonke benezikali. Site sakuhlela entlanjeni safika Imantyi ilinde ukufika kuka Sarili. Sihlale umzuzu yati yakuba ingafiki inkosi sabuya senyuka induli saya apo akona u-Mapasa no nyana nesizwe sake. Bate kutunyelwe amadoda amane ayekukangela ukuba inkosi ibanjwe yinina. Abuye afika lamadoda ati inkosi akayi bonanga, kodwa onyana bayo bati inkosana ezikona maziye komkulu, baze abantu bake bacitakale okwanamhla beze ngomso. Lufikile olwe Sitatu zibuye zazala indlela ngamadoda axobileyo nabafazi abapete intonga. Kubonakele njengokungati emakaya kushiywe abantwana namaxegokazi, wapuma wonke obenako. Kute kanti ayiyi kufika nangalomini inkosi. Kuvakele ukuba kuko abati lemantyi intsha, u-Col. Eustace, iza namadoda 4,000 aza kumbamba u-Sarili, nokuba kwa Feltman kuzele amapolisa. Abanye bati u-Col. Eustace unepistol yokudubula u-Rili. U-Mr. West Fynn ude wesuka ukuya kuxela ukuba akuko nto za kwenziwa enkosini, nokuba akuko mkosi uza no Eustace, kanjalo lemantyi intsha ngumfo ommandi aya kumtanda no Sarili. Emva koko u-Nonqane unyana omkulu ka Sarili, nezinye inkosana beze kwa Mantyi. Bayamkele ngobuhlobo imantyi, bati u-Sarili ubanjwe kukuba esifa. U-Mantyi ibamkele kakuhle, yati kodwa ayinakufeza nto engeko u-Sarili

Kusile ngolwe Sine u-Rev. Mr. Leslie no Mr Fynn banduluke baya komkulu. Bade babuya bengayibonanga inkosi, kusitiwa ikufupi nolwandle iyafa. Bafike ziko inkosana namapakati, baman’ ukupendula imibuzo yazo, bezityilela into ayiyo u- Eustace. Babuye belindele ukuti iyakubako inkosi ngolwe Sihlanu. Lufikile kulindwe kwada kwabuya kwacitakalwa ingafikanga.

Ngomgqibelo ifikile inkosi nabantu abakumawaka amabini into eninzi yabo ikwele. U-Mr. Fynn uba- hlangabeze beseza. Kute kuba ebengaseko u-Mr. Cumming u-Eustace wangeniswa ngu Mr. Fynn ku Sarili. Zakuba zifeziwe zonke indawo zokubulisana u-Col. Eustace usuke wati:—

Izipata mandla ze Nkosana zindinike imbeko yo- kundituma ukuba ndize kuba yi Mantyi apa. Imfa­nelo yam yokuqala ke ngoko iya kuba kukuba ndikangelele Irulumente enditumileyo—eyesibini imfanelo yam iya kuba kukuzamela ilungelo yako (wena Sarili) nabantu bako. U-Rulumente asikuko nokuba unomnqweno wokuba ahlalelane ngoxolo nawe na­bantu bako, njengokweminyaka edluleyo, yena kwelake icala uya kuyenza yonke imizamo yokuba kuhlaliwe ngoxolo. Ndiya temba ke ngoko ukuba nawe uya kundinika amadinga akwanjalo, ukuza ndibe nako ukumtyela u-Rulumeni ukuti nibuye nawaqokela amadinga enu oxolo. Mandinazise ukuba u-Rulumeni we Nkosazana angati kumaxesha ngamaxesha amise indawo zamapolisa nama soldati kwindawo ngendawo abe esenzela ukuze kwezizizwe zininzi zisemdeni kungabiko singenza isipitipiti. Ndiyi kankanya lento ukuze kungabiko oya kuyiposisa ukuyi qonda yakwenzeka, kanjalo kungabiko ocinga ukuti u-Rulumente ufuna ukupambuka kwinteto ye 1864, eyatetwa nawemezinye izizwe. Ngalo

lonke ixesha ezisahleli ngoxolo pakati kwemida eya- yimisiwe akasayi kupambuka. Nokoke Inkosazana, engukumkaniza we South Africa, nakuba inomnqweno wokunga ingabatabatela pantsi kwemiteto yayo— imiteto engakete bala naremente—bonke abatandayo, ayiyi kuvumela ukuba kubeko inkosana elwa nenye, mhlaumbi iwuguqule umda wayo ngapandle kwemvumelo ka Rulumeni. Ube nosizi ke ngoko akuva u-Rulumeni ukuba akuwamkeli ngovuyo umda awumisileyo pakati kwa Batembu na Mabomvana kanti utabate inxamleko enkulu kangaka ukuwumisa. Akumngeniseli nto u-Rulumeni ukuwumisa umda apo ukona ngoku, ukwenze oko ngokunga angagqiba ipike pakati kwezizizwe zibini. Uyatemba ke u-Ru­lumeni ukuba uya kuwamkela kwangoku lomda, ubonakalalise ngezenzo nangamazwi ako ukuba ungotobileyo onga kungahlalelwana ngoxolo. Andinanto yimbi ndingayitetayo engapandle kokuti kuwo onke amatuba endinawo—xa kungacasene nemfanelo yam ku Rulumeni—ndiya kuzamela ilungelo yabantu bako. Kodwa ke lolungelo iya kusetyenzwa ikakulu kwanini. Mna kukade ndihlala pakati kwezizwe ngezizwe kumazwe ngamazwe; kukade ndixelelwa ngokuzitoba nokukalipa kwa Magcaleka nokulumka kwenkosi yawo ; kodwa into endiyi fumeneyo yeyokuba ezona zizwe zicumayo zezitanda uxolo nemi- sebenzi nobungcatu.

Ute akugqiba ukuteta u-Eustace waya kulinika ku Sarili ipepa abeyibale kulo inteto yake ; wati ufuna ukuza ingalibaleki. U-Rili uyinike ku Fynn ukuba ayigcine.

Emva koku kusuke u-Botoman wabuza ukuba uvela pina u-Eustace ; nguye na kanene oyimantyi ngoku ? upantsi kuka “ Tshalise” kusinina ? uyintonina ku Rulumeni ?

U-Eustace upendule ngeliti u-Tshalisi e-Kapa ungomnye wamadoda amahlanu angawona mapakati makulu, angu Rulumeni. Yena ungumlomo waba- ntsundu. Kuti xa kutunyelwa incwadi enomcimbi wabantsundu isingiswe kuye, aze ke yena aye kuyingenisa ku Rulumeni, ukuze agqibe apo agqiba kona urulumeni, izwi lake lize kupuma ngo Tshalisi. Ngokoke yena (u-Eustace) akasiso isicaka sika Tsha­lisi, usesika Rulumeni.

Ubuze u-Botoman ukuba kutenina lento ashenxisi- weyo u. Cumming kanti waemiswe ngu Tshalisi kwi- ntlanganiso yokugqibela. Kungene no Sarili wabuza ukuba kutinina lento angabalelwanga ncwadi yokumxelela ukuba uza kushenxiswa u-Cumming, lento kungabangako nezwi elinye ngento eza kwenziwa.

U-Eustace upendule ngeliti: Mna ndisisicaka sika Rulumeni, ndamkela imali kuye, ngokoke xa afun’ ukundituma endaweni akake eze kubuza ku Sarili. Urulumeni unegunya lokuti esicakeni sake “yiza apa” mhlaumbi ati “ yiya paya,” ke akanagunya u-Sarili ukubuza ukuti kutenina lento kumiswa otile ; kwanjengokuba angati u-Sarili efuna ukutuma elinye lamapakati ake e-Kapa akugqibe yedwa oko, u-Rulu­meni angabi nagunya lokuti “yinina ukuba utume unantsi, ungatumi otile.”

U-Rili ute : Ungakoliseka yinina wena ukuba umntu ukunika inkomo, aze abuye ayitabate arole enye engakucebisanga ?

U-Eustace ute azifani ezonti. Yena usisicaka sika Rulumeni akasiso esika Rili; kananjalo uzele ukuba kuhlale kuko uxolo pakati kuka Rulumente no Sarili, nokuze awancede Amagcaleka ngako konke anako.

Ute u-Sarili: Mna ndiyintonina ku Rulumeni. Ute omnye : Uyinkosi ya Magcaleka.

U-Rili: Bupina ke ubukosi bam xa ndinga cetyiswayo kwezizinto ? ukuba izicaka zam ndibe ndiya

 U-Major Lanyon obengumlauli wele Diamond kutiwe makabuye agoduke. Kucetywa ukuba Idia­mond leyo yenziwe inxalenye yalekoloni.

ngaba ziko indawo ezinokufaniswa nemigxo- bozo, zingaba ziko ingxingwa ezizintsunguzi; kube kuko ukunyuka entabeni, kanti ke noko zikoyo ezondawo aziyi kutshabalalisa uyolo lokwazi ukuba ndizamile ngawo onke amandla am ukuyifeza imfanelo yam. Aba nye bakukangela emva baya kubona amahlazo abawenzileyo—ukungcola kwamagama abo nawoyise—ewe nokungcola kwelika Tixo ngenxa yabo. Abanjalo bayakuba nentloni. ukukangela emva, inge yonke into yomnyaka odluleyo ingaselelwa ifihlwe! Abanye kulomnyaka udluleyo bafumene idiamond yediamond, “ Ibaso elikulu,” unyana ka Tixo. Bafumene nobuhlobo no Tixo ebebemqumbisile. Kwabanjalo lomnyaka udlulayo uyakuba ngumnyaka weminyaka abaya kuwukumbula ngovuyo kude kube semapakadeni. Kuko obubafumene bezizityebi wabashiya bengamahlwempu—lingetyala lawo ukuba kube njalo. Kuko obubafumene bengama­hlwempu obashiye namhla bengabantu kwenzeke oko ngemigudu yabo nokuyigcina into abayifumanayo. Wena ulesayo kauti nqumama ukangele ngasemva ukuba injanina indlela oyishiye ngasemva. Ushiye amahlazo na nokuba ubulisana nalomnyaka ngovuyo? Kambe ke ubuye namhla wanikwa omtsha, kangela pambili apo usasingisa kona uzibuze ukuba uya kutinina. Ngapezu kwento zonke zamela ukufumana “Ibaso elikulu,” ukuba akukabi nalo. Kumbula ngabaninzi inzwana nenzwakazi, ezaubonayo ukuqeleka kwalo usishiyileyo, zemka useko wona, uze xa ukangela pambili ukumbule ukuba baninzi abangayi kusibona isipelo sawo, mhlaumbi ungomnye wabo wena noko ngoku upilileyo wonwabileyo, zamela ukuze uti xa wavunyelwa ukusibona isipelo sawo ungabi nantloni ukukangela ngasemva.

Kubo bonke abolesi be *Sigidimi* siti zanga zingabacumela zonk’ izinto zalomnyaka s ngena kuwo, banga bangafumana kuwo imini ezininzi zoyolo, kucume amasimi, kuzale impahla, kwande imali, kuqabuke ubucopo, kuhlume inkolo empefumlweni. Siyababulela ukuba bete basitwala basinyamezela ngomnyaka odluleyo. Sicela ukuti banga bangasitwala nangalo ungenayo, kwelilizwe letu akuko nto ifezekileyo ; tina bantu sihla- lelwe kuba sinyamezelane. Oziqayisa uku­ba yena akanasiposo akazazi into ayiyo; ngoko ke singa “ singabambana ngezandla.” Siyabulela ngokukodwa kubabalelani betu bamacala ngamacala, abanaman’ ukusitumela indaba zamacala abo. Kubo siti “ ningadinwa nangomso,” “ asibuleli enikwenzileyo sibulela okusezayo.”

2 ISIGIDIMI SAMAXOSA, JANUARY 1, 1877.